CELEX: 62021TN0566
Language: da
Date: 2021-09-07 00:00:00
Title: Sag T-566/21: Sag anlagt den 7. september 2021 — Steinbach International mod Kommissionen

6.12.2021   
            
            
               DA
            
            
               Den Europæiske Unions Tidende
            
            
               C 490/47
            
         
      Sag anlagt den 7. september 2021 — Steinbach International mod Kommissionen
      (Sag T-566/21)
      (2021/C 490/57)
      Processprog: tysk
      
         Parter
      
      
         Sagsøger: Steinbach International GmbH (Schwertberg, Østrig) (ved advokat J. Gesinn
      
         Sagsøgt: Europa-Kommissionen
      
         Sagsøgerens påstande
      
      Sagsøgeren har nedlagt påstand om annullation af Kommissionens gennemførelsesforordning (EU) 2021/911 af 31. maj 2021 om tarifering af visse varer i den kombinerede nomenklatur (EUT 2021, L 211, s. 48).
      
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende: Ved at tarifere Mesh Lounge under pos. 6306 90 00 i del II i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT 1987, L 256, s. 1), har sagsøgte ændret indholdet af disse toldpositioner.
               
            
                  2.
               
               
                  Andet anbringende: Pos. 9506 i den kombinerede nomenklatur er en toldposition under hvilken Mesh Lounge kan tariferes, idet den er andet udstyr til vandsport og uden videre kan sammenlignes med oppustelige armringe, som sagsøgte tidligere har fastslået er varer, der henhører under pos. 9506 29 00. Det er ikke afgørende om Mesh Lounge anvendes til sportsaktiviteter.
               
            
                  3.
               
               
                  Tredje anbringende: Såfremt det lægges til grund, at Mesh Lounge ikke kan tariferes under pos. 9506 29 00 i den kombinerede nomenklatur, er tarifering under pos. 3926 9097 90 i den kombinerede nomenklatur (andre varer af plast, fremstillet af folie) en mulighed, idet de karakteristiske bestanddele er luftpuden og ringen, og ikke stoffet.
               
            
                  4.
               
               
                  Fjerde anbringende: Den samlede vurdering var udelukkende baseret på anvendelsen. Den samlede vurdering skal foretages på grundlag af andre kriterier, som fører til det resultat, at Mesh Lounge — når der ses bort fra dens tarifering under andre mulige positioner — skal tariferes under pos. 3926 9097 90 i den kombinerede nomenklatur. Mesh Lounge kan ikke anses for at være campingudstyr. Som alternativ er tarifering under pos. 9503 0095 90 (andet legetøj af plast) i den kombinerede nomenklatur en mulighed, såfremt Mesh Lounge kan anses for at ligne en luftmadras.